open-index/open-wikipedia-markdown huggingface dataset:
Kuneitros muchafaza

**Kuneitros muchafaza** () – viena iš 14 Sirijos muchafazų. Yra šalies pietvakarinėje dalyje, prie Libano ir Izraelio sienų. Administracinis centras – Kuneitra. Į muchafazos teritoriją įeina dalis Golano aukštumų. Teritorija buvo nuniokota Jom Kipuro karo metu.

## Administracinis suskirstymas

Muchafaza suskirstyta į 2 mintakas:
* Fikas
* Kuneitra

## Šaltiniai
Santo Tirsas

**Santo Tirsas** () – miestas šiaurės vakarų Portugalijoje, į šiaurę nuo Porto, Avės slėnyje. Išvystyta tekstilės pramonė.

## Savivaldybė
Santo Tirso savivaldybė užima 136,6 km² plotą, 2011 m. gyveno 71 530 gyventojų. Be Santo Tirso miesto kitos svarbesnės jos gyvenvietės: Vila daz Avešas, San Tomė de Negrelošas, Vilarinjas, San Martinjo do Kampas, Rebordoinšas.

## Sportas
* FC Tirsense (futbolas)

## Šaltiniai
Tores Vedrasas

**Toriz Vedrašas** arba **Tores Vedrasas** () – miestas vidurio vakarų Portugalijoje, 49 km į šiaurę nuo Lisabonos.

## Istorija

Minimas nuo 1250 m.

## Savivaldybė
Toriz Vedrašo savivaldybė užima 407,1 km² plotą, 2011 m. gyveno 79 465 gyventojai. Be Toriz Vedrašo miesto kitos svarbesnės jos gyvenvietės: Kampelošas, Kazalinjoš do Alfajata, Santa Kruzas, Ponte do Rolis, Boavišta, Maseira, A doš Kunjadošas, Paulis, Sobreiro Kurvas, Amealis, Povua de Penafirmė, Kabesa Gorda, Tursifalis, Ramaljalis, Runa.

## Sportas
* SC União Torreense (futbolas)

## Šaltiniai
Trofa

**Trofa** () – miestas šiaurės Portugalijoje, į šiaurę nuo Porto, šalia Avės upės. Išvystyta vaistų, metalo, tekstilės pramonė. Yra pramonės parkas.

## Savivaldybė
Trofos savivaldybė užima 71,9 km² plotą, 2011 m. gyveno 38 999 gyventojai. Be Trofos miesto kitos svarbesnės jos gyvenvietės: Vila do Kornadas, Maganja, Lantemilas, Bairošas.

## Sportas
* CD Trofense (futbolo klubas)
* „Estádio do CD Trofense“, futbolo stadionas, kurio talpa daugiau nei 5 tūkst. žiūrovų.

## Išnašos

## Nuorodos
* mun-trofa.pt
* Soccerway
* transfermarkt
* forum-trofa.blogspot.com
Aušra (Tilžė)

**Aušra** – *[[laikraštis]] broliams lietuvininkams ant naudos ir [[Pamokslas|pamokslo]]*, ėjęs 1896–1899 m. Tilžėje.

## Istorija
Leido ir redagavo Enzys Jagomastas. Iki 1897 m. Nr. 23 vadinosi *„Lietuviszkas laiszkas“*, nuo 1897 m. Nr. 24 – *„Auszra“*. Iki 1897 m. Nr. 38 ėjo kartą, vėliau – dukart per savaitę. Išėjo 258 numeriai gotišku šriftu.

Leido priedus: *„Antras pridėjimas prie Lietuviško laiško“, „Aušros pridėtka“, „Namų prietelis“, „Pirmas pridėjimas prie Lietuviško laiško“, „Pridėjimas prie Aušros“*.

Redagavo Jurgis Arnašius, Enzys Jagomastas, D. Letcas, Kristupas Voska. 

## Šaltiniai
Povua de Varzinas

**Povua de Varzinas** () – miestas šiaurės vakarų Portugalijoje, smėlingoje pajūrio lygumoje prie Atlanto vandenyno. Pietuose prisišliejusi Vila do Kondė. Išvystyta tekstilės ir maisto pramonė, yra lošimo namai.

## Istorija

Vietovė apgyventa jau prieš 6 tūkst. metų. 1-ajame tūkstm. pr. m. e. ėmė formuotis kaip tvirtovė. XVIII a. tapo pagrindiniu šiaurės Portugalijos žvejybos uostu. Nuo XIX a. pabaigos ėmė plėtotis turizmas.

## Savivaldybė
Povua de Varzinos savivaldybė užima 82,1 km² plotą, 2011 m. gyveno 63 408 gyventojai. Be Povua de Varzino miesto kitos svarbesnės jos gyvenvietės: San Pedro de Ratešas, Kodišeira, Aldėja, Pedreira, Fontainjašas.

## Sportas
* Varzim SC (futbolas)

## Šaltiniai
Hasekės muchafaza

**Hasekės muchafaza** (, ) – viena iš 14 Sirijos muchafazų. Yra šalies šiaurės rytinėje dalyje, prie Irako ir Turkijos sienų. Administracinis centras – Hasekė.

Nuo Sirijos pilietinio karo pradžios teritoriją kontroliuoja kurdų Šiaurės ir Rytų Sirijos autonominė administracija (dar žinoma kaip Rožava).

## Administracinis suskirstymas

Muchafaza suskirstyta į 4 mintakas:
* Hasekė
* Malikija
* Kamišlis
* Ras al Ainas

## Šaltiniai
Idlibo muchafaza

**Idlibo muchafaza** () – viena iš 14 Sirijos muchafazų. Yra šalies šiaurės vakarinėje dalyje, prie Turkijos sienos. Administracinis centras – Idlibas.

## Administracinis suskirstymas

Muchafaza suskirstyta į 5 mintakas:
* Idlibas
* Haremas
* Ariha
* Džisr aš Šuguras
* Maara al Numa

## Šaltiniai
Aušra (Vilnius)

**Aušra** – *iliustruotas [[laikraštis]] darbo žmonėms*, leistas 1911–1915 m., 1919 m. Vilniuje.

## Istorija
Įsteigė įsitikėjimo draugija (kunigai ir pasauliečiai), norėdama išsaugoti lietuvybę, gimtąją kalbą, meilę gimtajam kraštui. Pirmasis numeris pasirodė 1911 m. spalio 6 d. Ėjo kas dvi savaites, 1919 m. – savaitraštis. Spausdino M. Kuktos spaustuvė, vėliau „Švyturio“ spaustuvė.

Leidinys skirtas Vilniaus krašto lietuviams. Supažindino su Lietuvos istorija, lietuvių grožine literatūra, rašė apie lietuvių padėtį Vilniaus krašte, spausdino žinias iš įvairių vyskupijų, iš Lietuvos, Rusijos ir kitų šalių, ragino lavintis, skaityti knygas, mokė ūkininkauti. Spausdino daug straipsnių religijos klausimais, nemažai didaktinio pobūdžio rašinių.

Paskelbė J. Baltrušaičio, S. Gimžausko, F. Kiršos, Maironio ir kitų kūrinių.

Leido priedus *„Gydytojas“, „Mūsų ūkis“* ir kt.

**Leidėjas** Vladas Mironas.

**Redaktoriai:** Petras Kraujalis, Juozas Bakšys, Juozas Stankevičius. 

## Šaltiniai
Viana do Kastelas

**Viana do Kaštelas** arba **Viana do Kastelas** () – miestas šiaurės vakarų Portugalijoje, ties Limos žiotimis prie Atlanto vandenyno, greta sienos su Ispanija. Apskrities centras. Išvystyta laivybos pramonė, yra laivų statykla. Yra bazilika, karietų muziejus, pilis.

## Istorija

1253 m. miestą įkūrė Portugalijos karalius Alfonsas III.

## Savivaldybė
Viana do Kaštelo savivaldybė užima 318,6 km² plotą, 2011 m. gyveno 88 725 gyventojai. Be Viana do Kaštelo miesto kitos svarbesnės jos gyvenvietės: Darkė, Barozelašas, Alvarainšas, Anja, Amoroza.

## Sportas
* SC Vianense (futbolas)


In streets of Viana VII (44240768742).jpg|Miesto gatvė
Chafariz e Misericórdia de Viana do Castelo.jpg|Švč. Gailestingumo bažnyčia
Casa da Carreira - Viana do Castelo - Portugal (12108412895).jpg|Savivaldybės rūmai
Eiffel bridge in Viana do Castelo (2).jpg|Eifelio tiltas per Limos upę


## Šaltiniai
Aušra (Kaunas)

**Aušra** – katalikiškos orientacijos dienraštis, leistas 1931–1932 m. Kaune.

## Istorija
Leistas vietoj sustabdyto „Ryto“. Pirmasis numeris išėjo 1931 m. lapkričio 10 d. Spausdino „Žaibo“ spaustuvė Kaune. 1932 m. sausio 15 d. išėjo paskutinis 52 numeris.

Rašė apie įvykius Lietuvoje, Lietuvos ūkį, svarstė socialinius reikalus. Daug vietos laikraštyje skirta bažnyčios ir religijos klausimams, dvasininkijos gyvenimui.

Leidėjas kun. V. Milieška, atsakingasis redaktorius J. Valadka. 

## Šaltiniai
Rakos muchafaza

**Rakos muchafaza** () – viena iš 14 Sirijos muchafazų. Yra šalies šiaurinėje dalyje, prie Turkijos sienos. Administracinis centras – Raka.

## Administracinis suskirstymas

Muchafaza suskirstyta į 3 mintakas:
* Tal Abjadas
* Thaura
* Raka

## Šaltiniai
Aušra (leidinys)

**Aušra** – Lietuvos pogrindžio periodinis leidinys, ėjęs 1975–1988 m. kaip 1883–1886 m. leisto lietuviško žurnalo „Aušra“ tęsinys.

## Istorija
Įsteigė ir 1975–1976 m. redagavo kun. Sigitas Tamkevičius, vėliau – kun. Lionginas Kunevičius. Numerių žymėjimas buvo susietas su senosios „Aušros“ numeracija, ją pažymint skliausteliuose – 1 (41) 2 (42) ir t. t. Leidinys spausdintas rašomąja mašinėle. Kiekvienas numeris turėjo maždaug po 50 puslapių, dauguma jų pradedama kuriuo nors Lietuvos himno (tautinės giesmės) posmu.

Rašė apie tikinčiųjų persekiojimą Lietuvoje, politinį ir kultūrinį lietuvių genocidą, literatūros konfiskavimą, istorijos falsifikavimą, ragino priešintis rusinimui, nutautinimui, spausdino kalinių ir tremtinių poeziją.

Leidinys buvo perspausdintas JAV atskirais tomais-komplektais po 5 numerius: Nr. 1 (41)-5 (45); Nr. 6 (46)-10 (50). 

## Šaltiniai
Aušra (Maskva)

**Aušra** – lietuvių studentų laikraštis, leistas 1880 m. gruodžio 21 d. – 1881 m. sausio 22 d. Maskvoje.

## Istorija
Įsteigė studentas V. Pašukanis. Išleisti 4 numeriai, spausdinti hektografu. Išspausdino straipsnelių lietuvių kalbos klausimais, trumpą lietuvių kalbos gramatiką, lietuvių liaudies dainų, pasakų, eilėraščių iš L. Ivinskio kalendoriaus. 

## Šaltiniai
Suveidos muchafaza

**Suveidos muchafaza** () – viena iš 14 Sirijos muchafazų. Yra šalies pietvakarinėje dalyje, prie Jordanijos sienos. Administracinis centras – Suveida.

Dauguma muchafazos gyventojų yra drūzai bei graikų ortodoksai.

## Administracinis suskirstymas

Muchafaza suskirstyta į 3 mintakas:
* Salchadas
* Šahba
* Suveida

## Šaltiniai
Setubalis

**Setubalis** () – miestas pietų Portugalijoje, 40 km į pietus nuo Lisabonos, prie Sado upės žiočių. Apskrities centras. Žvejybos pramonė. Stovi Jėzaus vienuolynas su XV a. bažnyčia, Šv. Pilypo pilis (dabar viešbutis).

## Istorija

1860 m. suteiktos miesto teisės.

## Savivaldybė
Setubalio savivaldybė užima 230,2 km² plotą, 2011 m. gyveno 121 185 gyventojai. Be Setubalio miesto kitos svarbesnės jos gyvenvietės: Vila Nogeira de Azeitaunas, Santo Ovidijas, Prajaš do Sadas, Brežoš de Klerigas, Manteigada.

## Sportas
* Vitória FC (futbolas)

## Šaltiniai
Porosoma

**Porosoma** ( – angelė + *sōma* – kūnas) – tai organelė, randama eukariotinių ląstelių plazminėje membranoje. Porosoma yra taurės pavidalo struktūra, vidutiniškai 100-150 nanometrų skersmens, sudaryta iš daugybės skirtingų baltymų, tarp kurių ypač svarbūs SNARE baltymai. Porosomos reguliuoja sekrecijoje (egzocitozėje) dalyvaujančių membraninių pūslelių „prisišvartavimą“ ir susiliejimą su ląstelės plazmine membrana.

Porosomų dydis varijuoja priklausomai nuo ląstelių, kuriose jos randamos, tipo. Pavyzdžiui, kasos ląstelių porosomų skersmuo siekia 100-180 nm, o neuronuose jos tėra 10-15 nm skersmens. 8 baltyminiai subvienetai sudaro žiedą taurės kraštuose, o taurės dugne gali būti baltyminis „kamštis“, kuris reguliuoja porosomos atsidarymą bei užsidarymą. „Kamščiai“ būdingi neuronų porosomoms, jie leidžia itin greitai kontroliuoti atsidarymą, kurio metu išleidžiamas pūslelių atneštas turinys, bei uždaro porosomą, kai tik to prireikia. Kitais atvejais porosomos varstomos aktino pagalba. Prie porosomų SNARE baltymų pagalba „švartuojasi“ sekrecijoje dalyvaujančios pūslelės. Pernašos pūslelė membranoje turi v-SNARE baltymų (v – *vesicle*, pūslelės SNARE baltymai), o porosomoje išsidėstę t-SNARE (t – *target*, membranos-taikinio SNARE baltymai). Komplementari sąveika tarp v-SNARE ir t-SNARE baltymų lemia tai, kad pernašos pūslelės specifiškai „prisišvartuoja“ prie tos membranos, į kurią jos turi būti nukreiptos. Susidarius v-SNARE ir t-SNARE kompleksui, pūslelės bei taikinio membranos priartinamos ir įvyksta jų suliejimas, pūslelės turinys išleidžiamas iš ląstelės. Tam padeda ir turgorinio slėgio padidėjimas pūslelėje, kurį sukelia aktyvi vandens ir jonų įnaša per kanalus, naudojant GTP. Ca2+ jonai padeda membranų suliejimui. Pūslelei atlikus savo funkcijas, SNARE kompleksas išyra ir baltymai gali būti panaudoti iš naujo.

## Porosomų atradimas
Porosomos buvo atrastos 1990-1995 m. laikotarpyje, stebint atominės jėgos mikroskopu. Pirmieji jas aprašė profesoriaus B. Jena vadovaujama komanda Yale universitete (Yale University School of Medicine). Porosomų struktūra, ypač baltyminio „kamščio“ sudėtis, tebėra tyrimų objektas. Taip pat tiriama, kaip šios organelės dalyvauja palaikant ląstelės plazminės membranos pastovų plotą . Kai kurie autoriai teigia, kad porosomų, kaip universalių sekrecijos struktūrų, atradimas - tai pagrindinis pasiekimas ląstelės biologijoje po ribosomos atradimo.

## Taip pat skaitykite
* Egzocitozė

## Šaltiniai

## Nuorodos
*Molecular Machinery & Mechanism of Cell Secretion  Jena Lab at Wayne State University School of Medicine
*Animacija, vaizduojanti porosomos veikimą 
*Porosomos veikimo iliustracija
Gimarainsas

**Gimarainšas** arba **Gimarainsas** () – miestas šiaurės Portugalijoje, netoli Bragos, prie Avės upės. Išlikusi istorinė pilis, senamiestis (UNESCO pasaulio paveldo objektas).

## Istorija

IX a. gyvenvietę įkūrė grafas Vimara Perešas, ir ***Vimaranesas*** (tuometinis gyvenvietės pavadinimas) buvo tapęs pirmąja Portugalijos sostine.

## Savivaldybė
Gimarainšo savivaldybė užima 241 km² plotą, 2011 m. gyveno 158 124 gyventojai. Be Gimarainšo miesto kitos svarbesnės jos gyvenvietės: Pontė, Kaldelaš daš Taipašas, Moreira de Konegošas, Britas, Ronfė, Lordelas, Serzedelas, San Torkatas, Pevidenas.

## Sportas
* Vitória SC (futbolas)

Mieste 2004 m. vyko XII Europos futbolo čempionatas.


Largo do Toural.jpg|Šv. Petro bazilika
Guimarães -i---i- (38350202025).jpg|Gimarainšo pilis
Aqui Nasceu Portugal (45786115154).jpg|Alfandegos bokštas
Rua da Rainha vista em direcção à Praça da Oliveira.jpg|Senamiesčio gatvė


## Šaltiniai
Iolu Johnson Abil

**Iolu Johnson Abil** (g. 1942 m. gruodžio 31 d.) – Vanuatu politikas, nuo 2009 m. rugsėjo 2 d. – 16-tasis šalies prezidentas.

## Biografija
Abil gimė 1942 m. gruodžio 31 d. Tanos saloje Tafea provincijoje. Jis mokėsi Lenakelio miestelio pagrindinėje mokykloje.

Vėliau jis ketverius metus mokėsi kooperacinėje kolegijoje Jungtinėje Karalystėje.

Abil pradėjo savo politiko karjerą pirmojoje šalies vyriausybėje po nepriklausomybės paskelbimo – premjeru būnant Walter Lini. Tuomet jis tapo pirmuoju žemės ūkio ministerijos sekretoriumi.

Politikas taip pat užsiėmė verslu privačiose kompanijose, pavyzdžiui, kurį laiką buvo oro bendrovės Air Vanuatu vadovas.

## Prezidentavimas
Iolu Johnson Abil į prezidento postą išrinko nacionalinė rinkiminė kolegija. Šalies prezidentui išrinkti prireikė trijų turų. Pirmojo metu Abil gavo 16 Balsų, antrojo – 26, o reikiamus 39 jis viršijo trečiame ture, surinkęs 41 balsą.

## Šaltiniai
Lietuvos talentai (2 sezonas)

Antrasis „Lietuvos talentų“ sezonas prasidėjo 2010 m. rugpjūčio 22 d. Jame nugalėjo akordeonistas Martynas Levickis. 2-ajame sezone teisėjai nepakito, o 1-ojo sezono vedėją Vitalijų Cololo pakeitė Mindaugas Stasiulis.

## Formatas

Pirmose 12-oje laidų buvo transliuojamos atrankos. Šiais metais, skirtingai nei pirmajame sezone, net gavę tris „taip“ dalyviai nebūtinai patekdavo į pusfinalį. 13-oje laidoje (lapkričio 28) d. teisėjai dalyvius į pusfinalį rinkosi iš tų kurie gavo tris ar du „taip“. Gavę vieną „taip“ dalyviai patekti į pusfinalį nebegalėjo. Nuo gruodžio 5 d. prasidėjo pusfinaliai. Iš viso jų buvo penki (visuose varžėsi po 10 dalyvių). Į finalą, vykusį 2011 m. sausio 16 d. iš viso pateko taip pat 10 dalyvių.

## Rezultatai

### Pusfinaliai

#### 1 pusfinalis

#### 2 pusfinalis

#### 3 pusfinalis

#### 4 pusfinalis

#### 5 pusfinalis

### Finalas
Gulbinų apylinkė (Biržai)

**Gulbinų apylinkė** – Lietuvos TSR administracinis-teritorinis vienetas šiaurės Lietuvoje.

## Istorija

Apylinkė įkurta užėjus sovietams XX a. 5-ajame dešimtmetyje. 1949 m. buvo Pabiržės valsčiuje, 1950 m. priskirta naujam Biržų rajonui. 1954 m. prijungtos dalis Kirdonių apylinkė ir dalis Čėniškių apylinkės. 1963 m. sausio 12 d. Gulbinų apylinkė prijungta prie Pabiržės apylinkės.

|-
| 1954-05-25  || || || „Gulbinų“ ir „Kirdonių“ kolūkiai  || 
|-
| 1959-02-01  || 57,97 || || „Gulbinų“ kolūkis, „Kirdonių“ kolūkis  || 12 kaimų, 3 vienkiemiai, 1 glžk. stotis
|}

## Vadovai
* J. Pranskūnas, pirmininkas iki 1946 m.

## Šaltiniai
Aušrelė (Vilnius)

**Aušrelė** – Vilniaus krašto laikraščio „Vilniaus rytojus“ priedas vaikams, ėjęs 1932 m. sausio mėn. – 1937 m. spalio mėn. Vilniuje.

## Istorija
1932–1936 m. leistas kas dvi savaitės, 1937 m. – savaitraštis. Pasirodė 172 numeriai.

Spausdino B. Brazdžionio (Vytės Nemunėlio), J. Čekausko (Čekio), M. Grigonio, V. Kuolaičio, J. Kuzmickio (Gailiaus), Ks. Sakalausko-Vanagėlio, J. Šiožinio, V. Tamulaičio, V. Taškūno ir kt. autorių grožinės literatūros, publicistikos kūrinius. 1932–1935 m. skelbtas istorinių pasakojimų ciklas „Lietuviais esame mes“, 1936–1937 m. mokslo populiarinimo pasakojimai apie Lietuvos paukščius. 

Leidėjas ir atsakingas redaktorius J. Navikas. 

## Šaltiniai
Aušrinė (Bostonas)

**Aušrinė** – JAV lietuvių moterų mėnesinis katalikiškos krypties laikraštis, leistas 1918–1919 m. Bostone. 

## Šaltiniai
Tartuso muchafaza

**Tartuso muchafaza** () – viena iš 14 Sirijos muchafazų. Yra šalies šiaurės vakarinėje dalyje, prie Libano sienos ir Viduržemio jūros. Administracinis centras – Tartusas.

## Administracinis suskirstymas

Muchafaza suskirstyta į 5 mintakas:
* Aš Šaich Badras
* Banijasas
* Duraikišas
* Safita
* Tartusas

## Šaltiniai
FA Kauno Žalgiris

**„Kauno Žalgirio“ futbolo akademija** - Lietuvos futbolo klubas iš Kauno, kuris ugdo berniukus ir mergaites futbolo įgūdžių įvairiose amžiaus grupėse.

## Istorija
::Apie 1928-1944 m. egzistavusį klubą skaitykite FK Tauras Kaunas
::**[[SM Tauras Kaunas]]** – buvusi futbolo komanda, įkurta prie „Tauro“ futbolo mokyklos
::**[[MFK SM Tauras Kaunas]]** – „Tauro“ futbolo mokyklos moterų futbolo komanda
::**[[Kauno Žalgiris B]]** ir **[[Kauno Žalgiris C]]** – vyresnio amžiaus jaunimo komandos, FK Kauno Žalgiris klubo piramidės dalys

Kauno futbolo mokykla „Tauras“ buvo įkurta 1973 m. kaip klubas, kuriame žaidė įvairaus amžiaus jaunimas ir vaikai. Tai buvo vaikų, jaunimo ir suaugusiųjų papildomo ugdymo Kauno miesto savivaldybės biudžetinė įstaiga.

Įvairaus amžiaus jaunimo **SM Tauras** komandos žaidė įvairiose miesto ir šalies pirmenybėse. 

2004 m. mokyklos treneriai nutarė sudaryti galimybę mokyklą baigusiems futbolininkams tęsti profesionalų karjerą. Nuo 2005-ųjų septynerius metus FM Spyris su „Tauro“ mokyklos auklėtiniais dalyvavo LFF II lygos pietų zonos pirmenybėse. 2013-aisiais klubas buvo perkurtas kaip reprezentacinė Kauno komanda, ir debiutavo LFF I lygos pirmenybėse FK Spyris Kaunas pavadinimu. „Spyrį“ 2015 m. perėmė Kauno Žalgirio klubas, FK Kauno Žalgiris iškart startavo A lygoje.

2020 m. rudenį „Kauno Žalgirio“ klubas ėmė formuoti pilną futbolo piramidę, buvo prijungtas FK Vytis Futsal klubas. Taip pat buvo prijungta Kauno sporto mokykla Tauras, atitinkamai pavadinimas buvo pakeistas į **„Kauno Žalgirio“ futbolo akademiją**.

2020 ir 2021 m. jaunimas žaidė Antroje lygoje suformuotoje komandoje Kauno Žalgiris C.

2026 m. FA Kauno Žalgiris suformavo vyrų futbolo lygio komandą ir debiutavo Antros lygos B divizione.

## Sezonai

|}

## Sudėtis
*Atnaujinta *

## Taip pat žiūrėti
* FK Kauno Žalgiris
* Kauno Žalgiris B
* Kauno Žalgiris C

## Šaltiniai

## Nuorodos
* Facebook puslapis
Aušrinė (Vilnius)

**Aušrinė** – jaunimo visuomeninis-kultūrinis žurnalas, leistas 1989–1990 m. Vilniuje.

## Istorija
Iki 1989 m. Nr. 3 ėjo kaip Lietuvos Persitvarkymo Sąjūdžio savaitraščio „Atgimimas“ priedas jaunimui. Išleista 18 numerių. Dėl lėšų stygiaus leidyba nutrūko. Tiražas 1989 m. – 30 000 egz., 1990 m. – 13 000 egz.

## Redaktoriai
* Liudvikas Ragauskis ir Birutė Vyšniauskaitė – 1988–1989 m.
* Zita Čepaitė – 1989–1990 m. 

## Šaltiniai
Aušrinė (Šalčininkai)

**,,Aušrinė"** – Šalčininkų rajono Jašiūnų ,,Aušros" vidurinės mokyklos (dabar Jašiūnų ,,Aušros" gimnazija, Jono Sniadeckio g. 8, Jašiūnų mstl., Jašiūnų sen., Šalčininkų r. sav., LT-17249  ) laikraštis, ėjęs 1994- 2000 m. Tiražas 350 - 500 egz. Tai pirmasis Šalčininkų r. laikraštis valstybine kalba (mokyklinės spaudos kategorija), šalies spaudos leidinių konkursų nominantas ir prizininkas. Laikraštyje atspindėtos mokyklos bendruomenės, švietimo aktualijos. Spausdinta moksleivių ir mokytojų informacija, kūryba, nuotraukos. Dalis tiražo eksponuojama mokyklos istorijos muziejuje. Leidinys platintas švietimo ir kultūros įstaigose, išeivijoje. Laikraštį spausdino Valstybinė poligrafinių paslaugų įmonė (Vilnius).  

Redaktorius Romas Vorevičius. 

**Aušrinė** (Aušros deivė, Dangaus deivė, Dangaus karaliūnė, Rytmetėlė, Rytmetinė žvaigždė) lietuvių mitologijoje – **Aušrinės** žvaigždės (Veneros), grožio deivė.

## Šaltiniai
Aušros alėja

**Aušros alėja** – Šiaulių miesto ir krašto savaitraštis, ėjęs 1992–1996 m. Šiauliuose.

## Istorija
Leido Lietuvos sąjūdis. Iki 1995 m. ėjo 2 kartus per savaitę. Tiražas 1992 m. – 4000 egz., 1996 m. – 900 egz. 

## Redaktoriai
* Birutė Kybartienė – 1992–1994 m.
* Algimantas Sėjūnas – 1994 m.
* Leonija Malakauskienė – 1995–1996 m. 

## Šaltiniai
Autoturgus

**Autoturgus** – laikraštis, ėjęs 1992–1994 m. Vilniuje.

## Istorija
Įsteigė ir leido V. Polujansko personalinė įmonė. Tiražas 1993 m. – 3700 egz., 1994 m. – 3000 egz. Išėjo 9 numeriai.

Spausdino reklamas, skelbimus, rinkos informaciją.

Redaktoriai V. Polujanskas, Renaldas Gabartas, R. Kašėta. 

## Šaltiniai
Ave vita (laikraštis)

**Ave vita** – Kauno medicinos akademijos ir Kauno klinikų savaitraštis, leidžiamas nuo 1957 m. kovo 23 d. Kaune, A. Mickevičiaus g. 9.

## Istorija
Iki 1992 m. Nr. 12 – dvisavaitis laikraštis. Iki 1989 m. kovo 31 d. vadinosi „Tarybinis medikas“. Savaitraštį spausdino „Raidės“ spaustuvė. 1999 m. sujungus KMU leidyklą, „Ave vita“ ir „Pharmacon“ redakcijas leido KMU Spaudos ir leidybos centras. Tiražas 1957 m. – 1000 egz., 1991 m. – 1400 egz., 1997 m. – 450 egz. 

## Redaktoriai
* Neetatiniai: Benjaminas Vasiliauskas, Jurgis Brėdikis, Vladas Rechlevičius, K. A. Tamašauskas, A. Talačka, Vytautas Gedrimas;
* Etatiniai:
** I. Buitkuvienė – 1985–1990 m.
** Paulius Jurkevičius, Pranas Šarpnickis – 1990–1991 m.
** V. Pečiulytė – 1991–1993 m.
** Vytautas Salinka – 1993–2003 m.
** Valdonė Valienė – nuo 2003 m.

## Šaltiniai

## Nuorodos
* „Ave vita“ svetainė
Ažynas (laikraštis)

**Ažynas** – Kėdainių rajono Ažytėnų kolūkio laikraštis, leistas 1985–1991 m. kartą per ketvirtį. Tiražas 100 egz. 

## Šaltiniai
Prato provincija

**Prato provincija** () – Italijos provincija Toskanoje. Provincijos sostinė – Pratas. Ji suformuota iš Florencijos provincijos 1992 m. Provincijos plotas 365 km², gyvena 258 tūkst. žmonių.

Yra septynios savivaldybės (komunos):

## Prato provincijos prefektai
* Francesco Berardino (1995–1995 m.)
* Giuseppe Pecoraro (1995–2000 m.)
* Abramo Barillari (2000–2003 m.)
* Giuseppe Badalamenti (2003–2005 m.)
* Eleonora Maffei (2005–2009 m.)
* Maria Guia Federico (2009–????)

## Šaltiniai

## Nuorodos
* Prato provincija (italų k.)
Autoekspresas

**Autoekspresas** – *žurnalas šalies transportininkams*, informacijos, komentarų, reklamos, skelbimų savaitraštis, ėjęs nuo 1995 m. rugpjūčio 25 d. iki 2007 m. Vilniuje, Savanorių pr. 40-119, Buivydiškių g. 10.

## Leidinys
Steigėja ir leidėja – J. Jarašiaus individuali imonė, vėliau UAB „Automobilininkų laikraštis“. Tiražas 1995–1997 m. – 10 000 egz. 

## Redaktoriai

* Juozas Mažeikis – 1995–2001 m.
* Antanas Andrijonas – 2001–2002 m.
* Artūras Pakėnas – 2002–2007 m.

## Šaltiniai
Ąžuolas (laikraštis)

**Ąžuolas** – ketvirtinis laikraštis, ėjęs nuo 1993 m. sausio iki 2012 m. Vilniuje. 

## Istorija
Steigėja ir leidėja Lietuvos ąžuolų globėjų bendrija „Ąžuolynas“. Tiražas 1993 m. ir 1997 m. – 3000 egz. Leido priedus „Ąžuoliukas“ ir „Perkūnas“.

Redaktorius Šarūnas Laužadis. Redaktorių taryba: J. Aukštaitis ir kt.

## Šaltiniai
Janina Babiliūtė

**Janina Babiliūtė** (1933 m. gegužės 28 d. Jurbarke – 2016 m. liepos 20 d.) – Lietuvos filologė, radijo žurnalistė.

## Biografija
1956 m. Vilniaus universitete baigė lietuvių kalbą ir literatūrą. 1956–1958 m. dirbo laikraščio „Vakarinės naujienos“ redakcijoje. Nuo 1958 m. – Lietuvos radijo darbuotoja: iki 1963 m. literatūrinių laidų redaktorė, vėliau – radijo teatro redaktorė. Rengė radijo laidas apie rašytojus, aktorius, režisierius „Nepamirštami vardai“, „Meno pasaulyje“, „Teatrinė panorama“, „Prie knygų lentynos“ ir kt., išvertė scenos veikalų ir radijo pjesių, parengė literatūros kūrinių radijo teatrui, paskelbė periodikoje publikacijų radijo teatro teorijos ir praktikos klausimais. Užfiksavo magnetinėje juostoje daugelio Lietuvos scenos meistrų – aktorių ir režisierių darbus. 

## Šaltiniai
Kateninas

**Kateninai** yra proteinai, randami kompleksuose su kadherinais – gyvūnų baltymais, jungiančiais ląsteles. Du pirmieji atrasti buvo pavadinti **alfa-kateninu** ir **beta-kateninu**. Alfa-kateninas gali susirišti su beta-kateninu arba tiesiogiai – su aktinu. Beta-kateninas rišasi su kadherinų citoplazminiu regionu. „Katenino“ pavadinimas yra kilęs iš lotyniško 'catena' – grandinė, kadangi buvo manoma, kad kateninai pririša kadherinus prie citoskeleto. Be šių kateninų yra žinomi **delta-kateninas** ir **gamma-kateninas**. Keratinocitai be alfa-kateninų pasižymėjo prastu ląsteliniu sukibimu ir suaktyvintu NF-κB signaliniu ląstelės keliu.

## Išnašos
Vytautas Bačius

**Vytautas Bačius** (1932 m. balandžio 20 d. Paškonyse, Želvos valsčiuje – 2020 m. kovo 11 d. Vilniuje) – Lietuvos filologas, televizijos žurnalistas.

## Biografija
1952 m. baigė Ukmergės 2-ąją vidurinę mokyklą, 1957 m. – Vilniaus universiteto Istorijos-filologijos fakultetą.

1962–1976 m. Lietuvos radijo ir televizijos komiteto Paskutiniųjų žinių redakcijos korespondentas, vyresnysis redaktorius, „Dienos reportažų“ laidos organizatorius ir vedėjas. 1976–1981 m. Eltos ir TASS korespondentas, Eltos apžvalgininkas, 1981–1993 m. – Lietuvos radijo ir televizijos komiteto Radijo propagandos redakcijos darbuotojas. Parengė ir vedė laidas „Ekonomikos komentarai“, „Studija“, „Vilnius ir vilniečiai“. 1993–1994 m. – UAB „Baltijos televizija“ redaktorius, nuo 1994 m. – TV3 (buv. Tele-3) žinių skyriaus reporteris, direktorius.

## Šaltiniai
Bakūžė (savaitraštis)

**Bakūžė** – *Lietuvos visuomenės kultūros ir ekonomikos savaitinis [[laikraštis]]*, išleistas 1924 m. gegužės 15 d. Kapčiamiestyje. 

## Istorija
Vienas iš pirmųjų leidinių, skirtų provincijos inteligentijai. Spausdino A. Aguševičiaus spaustuvė Marijampolėje. Išleistas tik vienas 8 psl. numeris. 

Redaktorius ir leidėjas Stasys Kulėšis.

## Šaltiniai

## Nuorodos
* „Bakūžė“. E-paveldas.lt
Jonas Zigmantas Bačiulis

**Jonas Zigmantas Bačiulis** (1925 m. birželio 17 d. Kampiškiai, Garliavos valsčius, Kauno apskritis – 2006 m. sausio 7 d. Kaunas) – Lietuvos žurnalistas, pedagogas.

## Biografija
1945 m. baigė Kauno mokytojų seminariją, 1950 m. – lituanistiką Vilniaus universiteto Istorijos-filologijos fakultete.

1945 m. Respublikinio pedagoginio kabineto metodistas, 1946 m. – Lietuvos radijo pranešėjas. 1948–1949 m. Veiverių gimnazijos mokytojas. Nuo 1949 m. laikraščio „Tarybų Lietuva“ kultūros skyriaus vedėjas, 1950–1954 m. laikraščio „Kauno tiesa“ redakcijos skyriaus vedėjas. 1954–1962 m. Kauno Aušros vidurinės mokyklos direktorius, nuo 1962 m. – Kauno politechnikos instituto filosofijos katedros vyresnysis dėstytojas, 1969–1989 m. – daugiatiražio laikraščio „Už tarybinį mokslą“ redaktorius.

Daugiausia rašė kultūros, švietimo, moralės, aukštųjų mokyklų gyvenimo temomis. Nuo 1963 m. Lietuvos žurnalistų sąjungos narys, Kauno skyriaus valdybos narys, Spaudos veteranų sekcijos pirmininkas. 

## Šaltiniai
Ričardas Doveika

**Ričardas Doveika** (g. 1974 m. rugpjūčio 7 d. Vilniuje) – Lietuvos katalikų dvasininkas.

## Biografija
1981–1989 m. mokėsi Vilniaus Senvagės vidurinėje mokykloje, 1989–1992 m. Vilniaus prekybos ir verslo mokykloje, įgijo virėjo specialybę. 1992–1997 m. studijavo Vytauto Didžiojo universitete ir Tarpdiacezinėje Kauno kunigų seminarijoje, 1999–2001 m. studijavo Romos Popiežiškajame Laterano universitete, įgijo teologijos licencijato laipsnį (2001 m.).

1998–1999 m. Vilniaus pal. Jurgio Matulaičio parapijos vikaras, 2002–2010 m. Vilniaus arkikatedros administratorius, 2006–2008 m. Vilniaus arkivyskupijos kancleris. Nuo 2008 m. Vyskupų Konferencijos pasekretorius. Nuo 2010 m. iki 2014 m. Vilniaus Šv. Kryžiaus bažnyčios rektorius. Nuo 2014 m. Pilaitės Šv. Juozapo parapijos klebonas.

Yra M. Valančiaus blaivystės premijos laureatas. Dalyvauja Lietuvos savanorių centro veikloje, yra Vilniaus klubo bičiulis bei LVK šeimos tarybos narys.

2011 m. pagarsėjo skandalingais prieš homoseksualius asmenis nukreiptais pasisakymais.

Inicijavo naujos bažnyčios statybą. 2016 m. kovo 19-ąją, minint šv. Juozapo iškilmę, Pilaitėje buvo pašventintas kertinis naujos Vilniaus Šv. Juozapo bažnyčios akmuo.

Visuomeninių ir labdaros projektų dalyvis. 2015–2018 m. dalyvavo UNICEF tarptautinėse misijose Svazilande ir Malavyje. Periodinėje spaudoje paskelbė straipsnių įvairiais religijos klausimais.

2021 m. išleista žurnalistės Laimos Lavastes pokalbių su dvasininku knyga „Kunigas Ričardas“. Knygoje gausu nuotraukų iš R. Doveikos asmeninio archyvo.

## Išnašos
Balandis (laikraštis)

**Balandis** – humoro ir satyros laikraščiai, leisti Šiauliuose.

## Istorija
1929 m. leistas *humoro ir satyros laikraštis* ėjo kartą per dvi savaites. Leido Šiaulių rajono tunto 1-osios Vytauto draugovės 2-oji Balandžių skiltis. Spausdintas šapirografu. Išėjo 5 numeriai.

*Melagių susivienijimo organas*, leistas 1933 m. ir 1934 m. balandžio 1-ąją dieną. Išleisti du numeriai. Leidimo metai, spaustuvė, tiražas, redakcija – nenurodyti. 

## Šaltiniai
Balsas (Argentina)

**Balsas** – Argentinos lietuvių savaitinis laikraštis, ėjęs 1927–1930 m. Buenos Airėse.

## Istorija
Leido Pietų Amerikos lietuvių draugija „Lietuva“, nuo 1929 m. – Pranas Ožinskas. Nuo 1930 m. ėjo pavadinimu „Argentinos lietuvių balsas“. Leido priedą „Šepetys“.

Redagavo Konstantinas Norkus. 

## Šaltiniai
Balsas (žurnalas)

**Balsas** – darbininkų ir kaimo bendruomenės dvisavaitis žurnalas, ėjęs 1928 m. sausio 28 d. – 1933 m. gegužės 1 d. Karaliaučiuje, Tilžėje, Berlyne.

## Istorija
Leido Lietuvos komunistų partijos CK vietoj sustojusio „Mūsų balso“. Spausdino Vokietijos KP CK „Peuwag“ spaustuvės Karaliaučiaus filialas, O. Mauderodės spaustuvė Tilžėje, privati Berlyno spaustuvė. Išėjo 129 numeriai. Tiražas 800–2000 egz. Per 400–600 egz. platinta užsienyje, o likusieji – nelegaliai Lietuvoje.

Oficialūs leidėjai ir redaktoriai Vokietijos KP veikėjai Francas Merikė ir Robertas Nėdermejeris, faktiškai redagavo redkolegija bei redaktoriai Ignas Gaška, Bronius Pušinis, Icikas Meskupas. 

Bendradarbiavo Aleksandras Gudaitis-Guzevičius, Juozas Jurginis, Aleksas Maginskas, Juozas Mickevičius, Bonuventūras Pauliukevičius, Romas Šarmaitis ir Petras Užkalnis.

## Šaltiniai
Baltasis erelis (laikraštis)

**Baltasis erelis** – politikos, mažažemių ir bežemių laikraštis, leistas 1897 m., 1911–1912 m.

## Istorija
Pirmasis nelegaliai išleistas laikraštis spaudos draudimo metais Lietuvoje. 1897 m. pirmąjį numerį išleido Jurgis Bielinis, pavadinęs *tarptautišku politišku laikraščiu* ir nurodęs, jog leidėjas *Juozapas Baltasis Erelis Lietuvos Karalius. Spausdinta Lietuvos griuvėsiuose.* Jam spausdinti iš Martyno Jankaus nusipirko ir parsigabeno rankinę spausdinimo mašiną. Visą tekstą parašė J. Bielinis, o išspausdino su rankine spausdinimo mašina Stasys Pavilonis (kituose šaltiniuose – Steponas Pavilionis iš Gripkelių). Išspausdintus 300 egz. J. Bielinis pats išplatino.

Panaikinus spaudos draudimą, J. Bielinis 1911 m. liepos 16 d. M. Jankaus spaustuvėje Tilžėje išspausdino antrąjį (pavadinęs Nr. 1) numerį – *mėnesinį politikos, mažažemių ir bežemių laikraštį. Leidėjas ir redaktorius – Lietuvos Teokratas Juozapas Baltasis Erelis.*

1912 m. liepos 16 d. išėjo trečiasis – paskutinis numeris. Rašyta apie valstiečių varganą padėtį, priekaištauta lietuvių kunigams ir pasaulietinei šviesuomenei, kad nesirūpina Lietuvos nepriklausomybės atgavimu.

## Šaltiniai
Baltasis gandras (žurnalas)

**Baltasis gandras** – Lietuvos ornitologų draugijos ketvirtinis leidinys (žurnalas), ėjęs 1995–2003 m. Vilniuje.

## Istorija

Redaktorius R. Barauskas. Tiražas – 2000 egz. 1996–1999 m. per metus buvo parengiami ir išleidžiami 4 numeriai. Nuo 2000 m. pradėta leisti 6 numeriai per metus. 2000 m. žurnalo leidimas abipusiu sutarimu buvo perduotas Kauno krašto ornitologų draugijai – LOD skyriui.

## Šaltiniai
Baldininkas (laikraštis)

**Baldininkas** – akcinės bendrovės „Kauno baldai“ dvisavaitis laikraštis, ėjęs nuo 1979 m. rugsėjo 7 d. iki 1996 m. Kaune.

## Istorija
Iki 1989 m. ėjo kaip Kauno baldų gamybinio susivienijimo savaitraštis. Tiražas 1979 m. – 1500 egz., 1990 m. – 1500 egz., 1996 m. – 500 egz. 

## Redaktoriai
* L. Sagaitienė – 1979–1990 m.
* Z. Serapinas – 1990–1996 m.

## Šaltiniai
Balsas (laikraštis)

**Balsas** – mėnesinis visuomenės, politikos ir švietimo laikraštis, leistas 1910–1911 m. Vilniuje.

## Istorija
Pirmasis numeris išėjo 1910 m. gruodžio mėn. 16 puslapių. Išėjo 4 numeriai. Spausdino M. Kuktos spaustuvė Vilniuje. 1912 m. vietoj „Balso“ išleistas leidinys „Naujoji srovė“ (1 numeris).

Rašė apie skaitymo, švietimo svarbą, pasakojo apie visuomeninio-politinio ir kultūrinio gyvenimo įvykius, gilinosi į Lietuvos istorijos klausimus.

Redaktorius ir leidėjas Adolfas Vėgėlė. 

## Šaltiniai
Baltija (savaitraštis)

**Baltija** – Baltijos laivų statyklos savaitraštis, ėjęs 1969–1990 m. Klaipėdoje lietuvių ir rusų kalba.

Tiražas 1969 m. – po 1000 egz. lietuvių ir rusų k., 1990 m. – po 750 egz. lietuvių ir rusų k.

## Redaktoriai
* P. Digrys – 1969–1973 m.
* V. Bucykas – 1974–1981 m.
* V. Gerža – 1982–1984 m., 1988 m.
* J. Smirnovas – 1985–1987 m.
* G. Kameneva – 1989–1990 m.

## Šaltiniai
Baltija (almanachas)

**Baltija** – kasmetinis literatūrinis kultūrinis (iki 1993 m. – literatūrinis visuomeninis) iliustruotas almanachas, leidžiamas nuo 1984 m. Vilniuje, nuo 1991 m. Klaipėdoje.

## Leidinys
Leidžia Lietuvos rašytojų sąjungos Klaipėdos skyrius. Tiražas: 1984 m. – 15 000 egz., 1991 m. – 7000 egz., 1996 m. – 700 egz.,  2003 m. – 500 egz.

## Sudarytojai (redaktoriai)
* 1984–1985 m. Kęstutis Trečiakauskas
* 1986–1991 m. Eglė Zalatoriūtė
* 1992–2002 m. Rimantas Černiauskas
* 2003–2005 m. Sondra Simanaitienė, Julija Baranova
* 2010 m. Nijolė Kepenienė
* 2011 m. Daiva Molytė-Lukauskienė, Rolandas Rastauskas, Juozas Šikšnelis

## Šaltiniai
Aparatinė sąsaja

**Aparatinė sąsaja** – ryšio ir sąveikos priemonių tarp kompiuterio komponentų visuma. Ji skirta įrenginių, tvarkyklių ir pan. standartizavimui.

Aparatinės sąsajos apibrėžia šiuos dalykus:
* Jungtis
* Duomenų perdavimo tvarka
* Įrenginių ir kontrolerių komandas

Kai kurios plačiau žinomos sąsajos:
* IDE – kietųjų diskų sąsaja
* SCSI – kietųjų diskų sąsaja
* PCMCIA – keičiamų kompiuterio įrenginių sąsaja
* PCI – periferinės įrangos sąsaja
* ISA – periferinės įrangos sąsaja
* USB – išorinių įrenginių sąsaja
* FireWire – išorinių įrenginių sąsaja
1960 m. vasaros olimpinės žaidynės

**1960 m. vasaros olimpinės žaidynės**, oficialiai **XVII olimpinės žaidynės** – tarptautinės sporto varžybos, vykusios 1960 m. rugpjūčio 25 – rugsėjo 11 d. Romoje, Italijoje. Pagrindinis žaidynių stadionas – Romos olimpinis stadionas.

## Miesto rinkimas

Roma laimėjo teisę rengti žaidynių rengimą dar 1908 m., bet dėl Vezuvijaus išsiveržimo teko perleisti šią teisę Londonui. 1955 m. birželio 15 d. paaiškėjo, kad Roma įveikė kitus šešis miestus ir gavo teisė rengti žaidynes. Pirmą kartą dėl teisės surengti žaidynes kovojo Rytų bloko valstybė Vengrija.

## Žymūs faktai
* Tarybų Sąjunga laimėjo penkiolika iš šešiolikos galimų moterų gimnastikoje.
* Būsimasis Graikijos karalius Konstantinas II laimėjo aukso medalį savo šaliai buriavime.
* Abebe Bikila iš Etiopijos laimėjo aukso medalį maratono rungtyje ir tapo pirmuoju juodaodžiu afrikiečiu laimėjusiu aukso medalį.
* Pietų Afrika paskutinį kartą dalyvavo valdoma apartheido režimo. Šaliai buvo leista grįžti tik 1992 m.
* Pakistano žolės riedulio rinktinė tapo pirmąja, kuri olimpinėse žaidynėse nugalėjo Indiją ir pelnė aukso medalį.
* Būsimoji Ispanijos karaliaus Chuanas Karlosas I žmona Sofija atstovavo Graikijai buriavimo rungtyse.
* Singapūras pirmą kartą dalyvavo su savo vėliava.
* Žaidynėse pirmą kartą pasirodė šios šalys: Marokas, San Marinas, Sudanas ir Tunisas.
* Barbadosas, Jamaika ir Trinidadas ir Tobagas pirmą ir vienintelį kartą dalyvavo kaip jungtinė Britų Vakarų Indijos komanda.

## Sporto šakos

## Medalių lentelė

## Dalyvavusios šalys

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 

## Nuorodos
* 
* Oficiali svetainė
Baltijos aidas

**Baltijos aidas** – visuomenės, literatūros ir kritikos laikraštis, leistas 1931–1932 m. Klaipėdoje du kartus per savaitę.

## Istorija
Pirmasis numeris išėjo 1931 m. spalio 21 d. Leidėjas A. Bernotas. Spausdino spaustuvė „Lituanus“, vėliau „Rytas“ Klaipėdoje. Išleista 20 numerių. Nuo 1932 m. vasario mėn. „Baltijos aidas“ buvo sujungtas su laikraščiu „Žemaičių balsas“ ir pradėtas leisti „Mūsų balsas“.

Atspindėjo Klaipėdos krašto bei kitų Lietuvos regionų įvykius, svarstė visuomeninio gyvenimo, kultūros, literatūros klausimus.

Bendradarbiavo A. Barkauskas, Juozas Purickis, J. Romeika, Aleksandras Vitkauskas.

Redaktorius J. Pocius. 

## Šaltiniai
Baltijos geležinkelininkas

**Baltijos geležinkelininkas** – Lietuvos, Latvijos, Estijos (iki 1956 m. gegužės 15 d. – Baltijos) geležinkelių valdybos ir Geležinkelių transporto darbininkų profsąjungos komiteto laikraštis, ėjęs 1953–1956 m. Rygoje.

## Istorija
Buvo leidžiamas tris kartus per savaitę lietuvių, latvių, estų ir rusų kalba. Tiražas (bendras) apie 11 500 egz., lietuvių kalba – 2200 egz.

Redagavo I. Volkovas. 

## Šaltiniai
Baltijos spaudos santarvė

**Baltijos spaudos santarvė** (**BSS**) – nuo 1933 m. veikusi Estijos, Latvijos ir Lietuvos žurnalistų bendradarbiavimo organizacija. 

## Organizacija
Kiekvienai šaliai atstovavo nacionalinis Santarvės komitetas, kurį iš penkių asmenų suformuodavo Žurnalistų sąjungos. Vyriausiasis BSS organas buvo nacionalinių komitetų suvažiavimai (konferencijos), paeiliui vykę kiekvienoje šalyje. Organizacijos prezidiumą sudarė nacionalinių komitetų pirmininkai. Jis sprendė politinius bendradarbiavimo klausimus. Kultūros komisija rūpinosi šalių kultūrų sąveika bei jos propaganda spaudoje. Spaudos bendradarbiavimo komisijos uždavinius apibūdina pavadinimas. Iškilusius ginčus sprendė Santarvės arbitražas. 

Į BSS Lietuvos nacionalinį komitetą buvo renkami Vytautas Alantas, Pranas Dailidė, Augustinas Gricius, Vincas Kemežys, Justas Paleckis, Bronys Raila, Vincas Rastenis ir kt. 

Organizacijos veiklą nutraukė prasidėjusi TSRS okupacija. 

## Veikla
Žurnalistai švelnino politikų, visuomeninių organizacijų ar pačios spaudos sukeltus konfliktus. Didesni nesusipratimai buvo kilę tarp lietuvių ir latvių spaudos dėl Lietuvos-Latvijos krepšinio rungtynių per 1937 m. Europos krepšinio pirmenybes Rygoje aprašymo; tarp estų ir latvių – dėl Baltijos klauzulės susiaurinimo Estijos prekybos sutartyje su Suomija. Dėl pastarosios priežasties estų delegacija net buvo nutraukusi veiklą BSS.

1940 m. pradžioje buvo keliamas klausimas, kad kiekviena šalis prie savo pasiuntinybių kitose dviejose Baltijos valstybėse turėtų spaudos atašė, kad užsienio reikalų ministerijų spaudos šefai, telegramų agentūrų direktoriai ir radiofonų informacijos vedėjai palaikytų glaudesni ryšj su BSS nacionaliniais komitetais, dalyvautų Santarvės renginiuose. 

## Šaltiniai
Raka

**Raka** () – miestas šiaurinėje Sirijoje, 160 km į šiaurę nuo Alepo, Eufrato kairiajame krante; muchafazos centras. Verčiamasi žemės ūkiu, apylinkėse išgaunama nafta. Netoli Rakos ant Eufrato įrengta hidroelektrinė. Yra nedidelis istorijos muziejus, Abasidų rūmai ir didžioji mečetė (pastatyta VIII a.).

## Istorija

Miestas įkurtas tarp 242-244 m. pr. m. e. Seleukidų valdovo Seleuko II Kaliniko. Pradžioje miestas vadintas **Kalinikosu** (arba Kalinikumu), o Bizantijos laikais buvo vadinamas **Leontoupoliu** (imperatoriaus Leono I Didžiojo garbei). 542 m. miestas sugriautas Sasanidų antpuolio metu, bet valdant Justinianui I atstatytas. VI a. Kalinikosas tapo Sirijos krikščionybės centru. Čia įsikūrė Šv. Zachiejaus vienuolynas bei Bizūnos vienuolynas.

639 m. miestą užėmė arabai, jis imtas vadinti Raka. 771–772 m. Abasidai prie Rakos įkūrė karinį garnizoną, o 796 m., valdant Harūnui ar Rašidui, Raka tapo imperijos sostine. 809 m. sostinę grąžinus į Bagdadą, Raka liko vakarinės imperijos dalies sostine. IX-XII a. miestas dėl karų, antpuolių nuskurdo. XII–XIII a. pr. miestas vėl suklestėjo, bet 1260 m. buvo sunaikintas mongolų.

Raka vėl pilnai atsikūrė tik 1864 m., kaip beduinų ir čečėnų gyvenvietė. XX a. vid. suklestėjo dėl medvilnės bumo.

Nuo 2013 m. kovo mėn. atliko Islamo valstybės (IS, ISIS, „Daeš“) sostinės funkcijas, kai miestą po mūšių užėmė ši teroristinė organizacija.

2017 m. spalio 17 d. miestas buvo galutinai išlaisvintas Sirijos Demokratinių Pajėgų (SDF), nors tikėta, kad mieste išliko pavienių Islamo valstybės kovotojų. Spalio 20 d. SDF paskelbė apie „visišką“ miesto išlaisvinimą. 

Image:ArRaqqahBadBaghdad.jpg|Bagdado vartų liekanos
Image:Raqqa,QasrBanatNW.jpg|Abasidų rūmų griuvėsiai 
Image:Raqqa,center3.jpg|Senamiesčio gatvelė

## Išnašos
Ogmios

**Ogmios**, *Ogmios grupė* – Lietuvos įmonių grupė, įkurta 1994 m.

## Veiklos kryptys
„Ogmios grupės“ veiklos kryptys yra:

* Naujų prekybos centrų statyba, administravimas, nuoma bei galimas pardavimas fondams – „Babilonas“ ir „Babilonas I“ Panevėžyje, „Bruklinas“ Šiauliuose, „Parkas“ bei „Domus galerija“ Vilniuje.

* Naujų biurų pastatų statyba – biurai virš „Domus galerijos“ Vilniuje.

* Senų nebeveikiančių, technologiškai pasenusių ir/ar bankrutuojančių gamyklų įsigijimas bei pertvarkymas į teritorijas prekybai, biurams bei sandėliams – „Ogmios prekybos miestas“ Vilniuje (buvusi autoremonto gamykla), „Ogmios Savanoriai“ (buvusi gamykla „Vilniaus chemija“), „Ogmios Baltija“ (buvusi gamyklos „Klaipėdos maistas“ dalis).

* Logistikos ir pramonės centrų statyba ir administravimas – „Airport Business Park“, „Vilijos parkas“ Vilniuje, „Babilono“ Panevėžyje dalis.

* Viešbučių administravimas – Algirdo viešbutis ir „Rūdninkų vartai“ Vilniuje, „Keturi kalnai“ Anykščiuose.

* Pastatų pagal užsakymą statyba (įvairių paskirčių) (vėliau juos nuomojant, parduodant arba parduodant išsimokėtinai jų užsakovui).

* Naujų daugiafunkcių miesto rajonų vystymas tuščiose teritorijose – „Babilonas“ Panevėžyje, „Bruklinas“ Šiauliuose.

„Ogmios grupė“ reklamose kaip svarbų savo privalumą nurodo tai, kad gali pasiūlyti skirtingų rūšių patalpas (parduotuves, biurus, sandėlius, gamyklas ir kt.) vienas šalia kitų tuose pačiuose projektuose (pvz., 80 ha ploto projekte Babilonas galimi prekybos centrai, sandėliai, restoranai, pramogų objektai, parduotuvės, gamyklos, gyvenamieji vienbučiai ir daugiabučiai namai, biurai).

## Nuorodos
* Oficiali svetainė
1964 m. vasaros olimpinės žaidynės

**1964 m. vasaros olimpinės žaidynės**, oficialiai **XVIII olimpinės žaidynės** – tarptautinės sporto varžybos, vykusios 1964 m. spalio 10–24 d. Tokijuje, Japonijoje. Pagrindinis žaidynių stadionas – Japonijos nacionalinis stadionas. Žaidynės pirmą kartą vyko Azijos žemyne. Tokijo olimpiada buvo pirmoji tarptautiniu mastu transliuota per televiziją olimpiada.

## Miesto rinkimas

Tokijas buvo pelnęs teisę rengti 1940 m. olimpiadą, bet dėl invazijos į Kiniją ši teisė buvo perleista Helsinkiui, o vėliau žaidynės buvo visiškai atšauktos dėl Antrojo pasaulinio karo. 1959 m. gegužės 26 d. tarptautinis olimpinis komitetas Tokijui suteikė teisę rengti 1964 m. olimpines žaidynes.

## Žymūs faktai
* Olimpinę ugnį uždegęs Yoshinori Sakai gimė 1945 m. rugpjūčio 6 d. Hirošimoje. Tą dieną ant miesto buvo numesta atominė bomba.
* Į olimpinę programa įtraukti dziudo ir tinklinis.
* Peter Snell iš Naujosios Zelandijos lengvojoje atletikoje laimėjo abu vidutinio nuotolio bėgimus (800 m ir 1500 m).
* JAV plaukimo rinktinė laimėjo septynis iš dešimties aukso medalių vyrų rungtyse.
* Žaidynėse debiutavo šios šalys: Alžyras, Kamerūnas, Čadas, Kongas, DKK, Dominikos Respublika, Libija, Madagaskaras, Malaizija, Malis, Mongolija, Nepalas, Nigeris, Šiaurės Rodezija, Senegalas ir Tanzanika.

## Sporto šakos

### Demonstracinės sporto šakos
* Beisbolas
* Budo

## Medalių lentelė

## Dalyvavusios šalys

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

* 
* 
* 
* 
* 
* 
* 
* 
* 
* 
* 
* 
* 
* 
* 

## Nuorodos
* 
* Oficiali svetainė
Tartusas

**Tartusas** () – miestas šiaurės vakarų Sirijoje, 220 km nuo Damasko, antras pagal svarbą šalies uostamiestis (po Latakijos) prie Viduržemio jūros; muchafazos centras. Veikia tarptautinis oro uostas, yra geležinkelio stotis. Svarbus prekybinis centras, eksportuojama medvilnė, nafta tiek į Sirijos, tiek iš Irako. Verčiamasi turizmu.

Tartuse įsikūrusi vienintelė Viduržemio jūros regione Rusijos karinė jūrų bazė.

Tartuso senamiestyje yra išlikę senovinės architektūros pastatų, senovinė kryžininkų katedra (dabar muziejus). Apylinkėse gausu archeologinių, architektūros paminklų: kryžiuočių pilis Markabas, senovinis Safitos miestas, Arvado sala ir pilis, Hosn Suleimano šventykla, Amrito griuvėsiai ir kt.

## Istorija
Miesto istorija prasideda 2 tūkstantmetyje pr. m. e., kai buvo įkurta finikiečių kolonija Aradas, o priešais ją – **Antiaradas** (t. y. dabartinis Tartusas). Valdant Konstantinui I čia suklestėjo Mergelės Marijos kultas, III a. pastatyta koplyčia. 636 m. miestą užėmė arabai.

Miestas buvo užimtas I kryžiaus žygio metu Raimundo IV ir pavadintas **Tortosa**, netoliese įkurta Markabo pilis. 1123 m. kryžininkai pastatė Tortosos Mergelės bažnyčią, į miestą patraukė daug piligrimų. 1152 m. tamplieriai miestą įtvirtino, pastatė tvirtovę. 1188 m. Saladinas atkovojo Tartusą, tačiau tamplieriai sugebėjo ji susigrąžinti ir išlaikyti iki 1219 m. Tai buvo paskutinė kryžininkų tvirtovė žemyninėje Sirijoje (Arvadas išsilaikė dar ilgiau).

## Sportas
* Al-Sahel (futbolo klubas);
* Bassel al-Assad stadionas; talpa 8 tūkst. žiūrovų.

## Galerija

Image:Notre dame de tortosa.jpg|Tortosos katedra
Image:Boats on Tartus boat harbor.jpg|Valtys krantinėje
Image:Amrit01.jpg|Finikiečių miesto Amrito griuvėsiai šalia Tartuso
Baltika (laikraštis)

**Baltika** – Rytų prekybai skirtas laikraštis, leistas 1920–1922 m. Klaipėdoje.

## Istorija
Išeidavo du kartus per mėnesį. Pavyzdinis numeris (be tikslios datos) išleistas 1920 m. 16 puslapių, o 1921 m. sausio 15 d. išėjo Nr. 1. Leistas keturiomis kalbomis: lietuvių, rusų, vokiečių ir latvių. Leidėja – spaudos bendrovė „Daga“. Išėjo 20 numerių.

Rašyta apie finansinę-ūkinę Lietuvos padėtį, informuota apie miško, žemės ūkio ir kt. žaliavų išteklius, kainas, muito tarifus.

Atsakingieji redaktoriai H. Zvėkys, J. Meikys. 

## Šaltiniai
Baltų ainiai

**Baltų ainiai** – Lietuvos blaivybės draugijos ir „Baltų ainių“ jaunimo federacijos mėnraštis, leistas nuo 1988 m. lapkričio 25 d. iki 2004 m. Vilniuje.

## Istorija
Iki 1991 m. vadinosi „Blaivybės aušra“ ir ėjo kaip Lietuvos blaivybės draugijos laikraštis (biuletenis). Tiražas 1988 m. – 400 egz., 1997 m. – 2700 egz. 1991–1993 m. leido priedą „Alaušo varpas“ (redaktorius R. Guobis, tiražas 1991 m. – 1800 egz., 1993 m. – 500 egz.).

Propaguoja sveiką gyvenseną, rašo jaunimo gyvenimo ir veiklos temomis.

Redagavo Stasys Šinkūnas (1988–1996 m.) nuo 1996 m. – redakcinė kolegija, Alfonsas Čekauskas. 1989–1990 m. redakcijos atsakingasis sekretorius buvo J. Kirkila.

## Šaltiniai
Suveida

**Suveida** () – miestas pietvakarių Sirijoje, netoli Jordanijos sienos; muchafazos centras. Transporto mazgas. Verčiamasi prekyba, maisto pramone, žemės ūkiu (javai, daržovės, sodininkystė, vynuogininkystė). Dauguma Suveidos gyventojų yra drūzai, taip pat yra Sirijos stačiatikių.

Mieste ir jo apylinkėse gausu archeologinių paminklų: Dionizo šventyklos liekanos, bizantiško stiliaus Šv. Sergijaus bazilika (V a.) su abatija, mažesniosios bažnyčios griuvėsiai ir išlikusi arka, romėnų akveduko, kelio, amfiteatro, pirčių liekanos. Į pietus nuo Suveidos yra pasaulio paveldo objektas – senovinis Bosros miestas.

## Istorija

Miestas įkurtas nabatėjų ir pavadintas **Suada**. Romėnų ir graikų valdymo laikais (nuo 149 m.) imtas vadinti **Dionisijumi** pagal graikų vyno dievą Dionizą (miesto apylinkės garsėjo puikiu vynu). Miestas romėnų laikais buvo Arabijos provincijos dalimi, apie 180–185 m. gavo miesto statusą. VII a. miestas užimtas arabų.


Image:As-Suwayda The Agora of Dionysias.jpg|Romėnų amfiteatras
Image:As-Suwayda The Arch of Dionysias.jpg|Mažosios bažnyčios arka
Banga (laikraštis)

**Banga** – Kauno radijo stoties darbuotojams skirtas laikraštėlis, leistas 1921 m. Kaune. 

## Istorija
Leido Kauno radijo stoties kultūros ir švietimo komisija. Pirmasis numeris išėjo 1921 m. sausio 20 d. 16 puslapių, šapirografuotas. Išėjo 8 numeriai. 

Rašyta apie radiotelegrafą, įvairių mokslo sričių naujienas, spausdinta daug patarimų. Skelbta radijo stoties kronika. 

Redagavo J. Žilinskas.

## Šaltiniai